Доласком у Београд, поред студија физике она се озбиљно и предано посветила активностима у КПЈ. Током 1940. обављала је различите илегалне послове. Један од најризичнијих био је, свакако, рад у илегалној штампарији која се налазила у стану у коме је живела као студенткиња. Почетак Другог светског рата у Југославији дочекала је као студенткиња друге године студија електротехнике. Током рата наставила је да ради у штампарији, одржавале је везу између Покрајинског комитета и Централног комитета КПЈ. Маја 1943. отишла је у Срем, а затим у Јајце где је била активна при Врховном штабу. У Босни, Хрватској и Словенији радила је као представница СКОЈ-а. Била је чланица ЦК СКОЈ-а, чланица Секретаријата УСАОЈ-а, као и уредница листа „Омладина“.